**Javni natječaj za prodaju službenog vozila prikupljanjem pisanih ponuda**

KLASA: [406-01/24-01/3](https://dom-uz.socskrb.hr/Urudzbeni/Urudzbeni/Details?id=177885)

URBROJ: 2168/01-60-76-01-24-1

Pula, 23.07.2024.

Temeljem Odluke ravnatelja Centra za pružanje usluga u zajednici Pula-Pola, Povjerenstvo za provođenje postupka prodaje službenog vozila, raspisuje

**JAVNI NATJEČAJ**

Za prodaju službenog vozila prikupljanjem pisanih ponuda

1. PREDMET JAVNOG NATJEČAJA

Predmet javnog natječaja je prodaja službenog vozila u vlasništvu Centra za pružanje usluga u zajednici Pula-Pola,

– Kategorija/vrsta vozila:M1

– Marka: VOLKSWAGEN

– Tip: TRANSPORTER

– Model: 2.5 TDI

– Oblik karoserije: Zatvoreni

– Snaga motora (kw): 96

– Radni obujam (cm3): 2461

– Godina proizvodnje: 2006.

– Napomene: nije u voznom stanju

– Dodatna oprema : klima uređaj

– Stanje putomjera : 169 171 km

– Boja vozila : bijela

– Broj šasije : WV2ZZZ7HZ7H065227

1. POČETNA CIJENA

Kao početna cijena za prodaju službenog vozila određuje se iznos prema kataloškoj procjeni vozila od strane CVH od 100 eura.

III. PRAVO SUDJELOVANJA NA NATJEČAJU

Pravo sudjelovanja na Natječaju imaju fizičke i pravne osobe s prebivalištem, odnosno sjedištem u Republici Hrvatskoj.

**1. NAČIN PROVOĐENJA PRODAJE**

Po načelu „viđeno-kupljeno“

1. PONUDA

2. Sadržaj ponude

Pisana ponuda mora sadržavati:

– Ime i prezime, odnosno naziv i sjedište ponuditelja za pravne osobe, adresu i OIB, visinu ponuđene cijene u eurima, e-mail adresa, kontakt broj telefona ili mobitela.

**2. Potrebna dokumentacija**

Uz ponudu potrebno je dostaviti slijedeću dokumentaciju:

– Kopiju osobne iskaznice, odnosno rješenje o upisu u odgovarajući registar za pravne osobe.

– Ponuda mora biti vlastoručno potpisana i ovjerena od strane podnositelja ponude.

**3. Način dostave ponuda**

Pisane ponude dostavljaju se u zatvorenoj omotnici preporučeno putem pošte ili neposredno na adresu Centar za pružanje usluga u zajednici Pula-Pola, Boškovićev uspon 6, Pula, Pula

S naznakom „Natječaj za prodaju vozila–ne otvarati“.

**4. Rok za dostavu ponuda**

Rok za dostavu ponuda je: 30.07.2024. u 12:00 h

Ponude, bez obzira na način dostave, moraju biti zaprimljene u Centar za pružanje usluga u zajednici Pula-Pola do navedenog dana i sata.

**5. Otvaranje ponuda**

Otvaranje ponuda nije javno, a održat će se odmah po isteku roka za dostavu ponuda, dana 30.07.2024. godine u 13:00 sati u prostorima Centra za pružanje usluga u zajednici Pula-Pola.

**6. Ponude koje se neće razmatrati**

-Ponuda koja nije dostavljena na način, u roku ili ne sadržava elemente i priloge propisane ovim natječajem.

-Nepravodobne, nepotpune, kao i ponude s ponudbenom cijenom nižom od utvrđene početne cijene.

**7. Odabir najpovoljnije ponude**

-Kriterij odabira najviša ponuđena kupoprodajna cijena.

-Najpovoljniji ponuditelj smatra se ponuditelj koji je ponudio najvišu cijenu.

-U slučaju odustajanja prvog najboljeg ponuditelja, najboljim ponuditeljem smatrat će se slijedeći ponuditelj koji je ponudio najvišu cijenu. Ukoliko dva ili više ponuditelja ponude istu cijenu, najpovoljnijom ponudom smatrat će se ponuda koja je zaprimljena prva.

8. Odluka o odabiru najpovoljnije ponude

Odluka o prihvaćanju najpovoljnije ponude dostavlja se svim ponuditeljima u roku najduže 7 dana od dana donošenja, na e-mail adresu ponuditelja.

**VI .OSTALE ODREDBE**

1. Ugovor o kupoprodaji

Centar za pružanje usluga u zajednici Pula-Pola će s ponuditeljem čije ponuda bude najpovoljnija sklopiti ugovor o kupoprodaji u roku najduže 7 dana od dana dostave odluke o prihvaćanju ponude.

2.Uplata postignute cijene na računa Centra za pružanje usluga u zajednici Pula-Pola HR4923900011100020020.

Najpovoljniji ponuditelj obvezan je odmah po sklapanju ugovora o kupoprodaji uplatiti na račun Centra za pružanje usluga u zajednici Pula-Pola jednokratno ( cjelokupni iznos postignute cijene), u suprotnom se smatra sa je odustao od ponude.

3.Troškovi u vezi prijenosa vlasništva

Sve troškove oko i u vezi prijenosa prava vlasništva snosi kupac.

4.Predaja vozila u posjed

Centar za pružanje usluga u zajednici Pula-Pola će predati vozilo u posjed kupcu u roku najduže 7 dana od uplate utvrđene kupoprodajne cijene, a o istom će sastaviti zapisnik.

Sve informacije mogu se dobiti radnim danom tijekom trajanja natječaja i to: od ponedjeljka do četvrtka u periodu od 8 do 14 sati.

Vozilo se može pogledati uz prethodnu najavu na telefon 052 496927.

Povjerenstvo zadržava pravo da bez obrazloženja prihvati ili odbije pojedinu ponudu ili poništi ovaj Natječaj u cijelosti i pri tome ne snosi nikakvu odgovornost prema odbijenim ponuditeljima.

Ovaj natječaj objavljuje se na internetskoj stranici Centar za pružanje usluga u zajednici Pula-Pola.